 Wasiirka gaashaandhiga somaliland Ciise Axmed Yuusuf ayaa sheegay in haddii taliye Caare iyo kooxdiisu ay diidaan wada hadalka laga qaadi doono talaabo lagu soo afjarayo waxaanu yidhi Wixii fadqalalo keenaya waxa jirta waajib qaran iyo masuuliyad dastuuri ah, talaabadeedana waa laga qaadayaa, Caare waxa uu wataa dhalinyaro yaryar oo reer somaliland,waxaana muhiim ah in xal waan waan ah lagu eego haddii taas laga waayana khasab waxa ah dawlad ahaan iyo ciidanka qarankaba in talaabada ugu munaasibsan laga qaado sidii loogu soo afjari lahaa, hawl nagu sii dheeranaysana maaha, Puntland ayuu haatan dabada la galay halkaas ilama aha inuu awood iyo taakulo kale ka heli karo laakiin waxa naga goan oo waajib nagu ah si kastaba haw dhacdee in hawshaas Caare iyo dhalinyaradaas aanu qaranku u dulqaadan Karin maadaama oo laga soo gudbay heer maleeshiyaad iyo abaabul jabhadeed aynu samayno, hawshaasna waan soo afjaraynaa. 